ᱦᱟᱣᱲᱟ-ᱯᱩᱨᱤ ᱵᱚᱱᱫᱮ ᱵᱷᱟᱨᱚᱛ ᱮᱠᱥᱯᱨᱮᱥ

᱒᱒᱘᱙᱕/᱒᱒᱘᱙᱖ ᱦᱟᱣᱲᱟ - ᱯᱩᱨᱤ ᱵᱚᱱᱫᱮ ᱵᱷᱟᱨᱚᱛ ᱮᱠᱥᱯᱨᱮᱥ ᱫᱚ ᱥᱤᱧᱚᱛ ᱨᱮᱱᱟᱜ ᱑᱖ ᱟᱱᱟᱜ ᱵᱚᱱᱫᱮ ᱵᱷᱟᱨᱚᱛ ᱮᱠᱥᱯᱨᱮᱥ ᱴᱨᱮᱱ ᱠᱟᱱᱟ, ᱡᱟᱦᱟᱸ ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱨᱟᱡᱽᱜᱟᱲ ᱫᱚ ᱠᱷᱚᱲᱚᱜᱽᱯᱩᱨ, ᱵᱟᱞᱮᱥᱚᱨ, ᱠᱚᱴᱚᱠ ᱟᱨ ᱵᱷᱩᱵᱽᱱᱮᱥᱚᱨ ᱛᱟᱞᱟ ᱛᱮ ᱳᱰᱤᱥᱟ ᱨᱮᱱᱟᱜ ᱥᱨᱤ ᱡᱚᱜᱚᱱᱱᱟᱛᱷ ᱟᱜ ᱫᱤᱥᱚᱢ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱫᱚᱥᱟᱨ ᱟᱨ ᱳᱰᱤᱥᱟ ᱨᱮᱱᱟᱜ ᱯᱩᱭᱞᱩ ᱥᱮᱢᱤ ᱦᱟᱭ ᱥᱯᱤᱰ ᱵᱚᱱᱫᱮ ᱵᱷᱟᱨᱚᱛ ᱮᱠᱥᱯᱨᱮᱥ ᱴᱨᱮᱱ ᱠᱟᱱᱟ ᱾ ᱱᱚᱣᱟ ᱨᱮᱱᱟᱜ ᱩᱰᱷᱟᱹᱣ ᱥᱟᱹᱜᱩᱱ ᱫᱚ ᱑᱘ ᱢᱮ ᱒᱐᱒᱓ ᱨᱮ ᱦᱩᱭ ᱞᱮᱱᱟ ᱾

ᱢᱤᱫ ᱧᱮᱱᱮᱞ
ᱱᱚᱣᱟ ᱴᱨᱮᱱ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱦᱚᱛᱮᱛᱮ ᱪᱟᱞᱟᱜ ᱠᱟᱱᱟ, ᱡᱟᱦᱟᱸ ᱫᱚ ᱦᱟᱣᱲᱟ ᱡᱚᱸᱠᱥᱚᱱ, ᱠᱷᱚᱲᱚᱜᱽᱯᱩᱨ ᱡᱚᱸᱠᱥᱚᱱ, ᱵᱟᱞᱮᱥᱚᱨ, ᱵᱷᱚᱫᱽᱨᱚᱠ, ᱡᱟᱡᱽᱯᱩᱨ ᱠᱮᱶᱡᱷᱚᱨ ᱨᱳᱰ, ᱠᱚᱴᱚᱠ ᱡᱚᱸᱠᱥᱚᱱ, ᱵᱷᱩᱵᱽᱱᱮᱥᱚᱨ, ᱠᱷᱩᱨᱫᱟ ᱨᱳᱰ ᱡᱚᱸᱠᱥᱚᱱ ᱟᱨ ᱯᱩᱨᱤ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱫᱚ ᱦᱟᱯᱛᱟ ᱨᱮ ᱖ ᱢᱟᱦᱟᱸ ᱨᱮ ᱒᱒᱘᱙᱕/᱒᱒᱘᱙᱖ ᱴᱨᱮᱱ ᱮᱞ ᱥᱟᱶᱛᱮ ᱥᱮᱱᱚᱜᱼᱟ ᱾

ᱨᱮᱠ ᱠᱚ
ᱱᱚᱣᱟ ᱫᱚ ᱑᱔ ᱟᱱᱟᱜ ᱫᱚᱥᱟᱨ ᱡᱩᱜᱽ ᱨᱮᱱᱟᱜ ᱵᱚᱱᱫᱮ ᱵᱷᱟᱨᱚᱛ ᱮᱠᱥᱯᱨᱮᱥ ᱴᱨᱮᱱ ᱠᱟᱱᱟ ᱟᱨ ᱱᱚᱣᱟ ᱫᱚ ᱢᱮᱠ ᱤᱱ ᱤᱱᱰᱤᱭᱟ ᱤᱫᱤ ᱛᱮ ᱯᱮᱨᱟᱢᱵᱩᱨ, ᱪᱮᱱᱱᱟᱭ ᱨᱮ ᱤᱱᱴᱤᱜᱨᱟᱞ ᱠᱚᱪ ᱯᱷᱮᱠᱴᱨᱤ (ICF) ᱦᱚᱛᱮᱛᱮ ᱰᱤᱡᱟᱭᱤᱱ ᱟᱨ ᱵᱮᱱᱟᱣ ᱟᱠᱟᱱᱟ ᱾

ᱥᱮᱵᱟ
᱒᱒᱘᱙᱕/᱒᱒᱘᱙᱖ ᱦᱟᱣᱫᱟ - ᱯᱩᱨᱤ ᱵᱚᱱᱫᱮ ᱵᱷᱟᱨᱚᱛ ᱮᱠᱥᱯᱨᱮᱥ ᱦᱟᱯᱛᱟ ᱨᱮ ᱖ ᱢᱟᱦᱟᱸ ᱪᱟᱞᱟᱜᱼᱟ, ᱡᱟᱦᱟᱸ ᱫᱚ ᱗᱘ ᱠᱤᱞᱚᱢᱤᱴᱚᱨ/ᱴᱟᱲᱟᱝ (᱔᱘ ᱠᱤᱞᱚᱢᱤᱴᱚᱨ/ᱴᱟᱲᱟᱝ) ᱨᱮᱱᱟᱜ ᱜᱷᱩᱸᱴ ᱥᱯᱤᱰ ᱥᱟᱶ ᱖ ᱴᱟᱲᱟᱝ ᱒᱒ ᱴᱤᱯᱤᱡ ᱨᱮ ᱕᱐᱐ ᱠᱤᱞᱚᱢᱤᱴᱚᱨ (᱓᱑᱐ ᱢᱤᱞ) ᱥᱟᱺᱜᱤᱧ ᱪᱟᱞᱟᱜᱼᱟ ᱾ ᱡᱟᱹᱥᱛᱤ ᱠᱷᱚᱱ ᱡᱟᱹᱥᱛᱤ ᱫᱟᱣ ᱟᱠᱟᱱ ᱥᱯᱤᱰ ᱑᱓᱐ ᱠᱤᱞᱚᱢᱤᱴᱚᱨ/ᱴᱟᱲᱟᱝ (᱘᱑ ᱢᱤᱞ/ᱴᱟᱲᱟᱝ) ᱢᱮᱱᱟᱜᱼᱟ ᱾

ᱟᱨᱦᱚᱸ ᱧᱮᱞ ᱢᱮ
 ᱵᱚᱱᱫᱮ ᱵᱷᱟᱨᱚᱛ ᱮᱠᱥᱯᱨᱮᱥ
 ᱦᱟᱵᱽᱲᱟ ᱨᱮᱞᱣᱮ ᱥᱴᱮᱥᱚᱱ
 ᱯᱩᱨᱤ ᱨᱮᱞᱣᱮ ᱥᱴᱮᱥᱚᱱ

ᱱᱳᱴᱥ

ᱥᱟᱹᱠᱷᱭᱟᱹᱛ

ᱛᱷᱚᱠ:ᱵᱚᱱᱫᱮ ᱵᱷᱟᱨᱚᱛ ᱮᱠᱥᱯᱨᱮᱥ ᱴᱨᱮᱱ ᱠᱚ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱧᱩᱛᱩᱢᱟᱱ ᱯᱟᱥᱮᱱᱡᱚᱨ ᱴᱨᱮᱱ ᱠᱚ
ᱛᱷᱚᱠ:ᱥᱤᱧᱚᱛ ᱨᱮ ᱮᱠᱥᱯᱨᱮᱥ ᱴᱨᱮᱱ ᱠᱚ